Humani papiloma virus - Wikipedija

# Humani papiloma virus

### Izvor: Wikipedija

Humani papilloma virus (HPV) najčešća je spolno prenosiva bolest koja pogađa i žene i muškarce. Procjenjuje se da je oko 80% seksualno aktivnih ljudi zaraženo nekom vrstom ovog virusa. Znanstvenici su utvrdili više od 100 tipova HPV-a od čega je većina bezopasna za zdravlje.

## [uredi] Kako se HPV prenosi?

HPV se najčešće prenosi spolnim odnosom, no i direktnim kontaktom sa zaraženom kožom i sluznicom. Postoje slučajevi u kojima je zabilježena infekcija sluznice dišnog sustava i očiju, no najveće i najčešće zaraženo područje je upravo genitalno područje.

Tvrdnju da se HPV ne prenosi isključivo penetracijom dokazuje činjenica da je pronađen i kod nekih djevojaka koje su još djevice. Također su zabilježeni i slučajevi kod kojih su promjene uzrokovane ovim virusom vidljive u usnoj šupljini pa se može zaključiti kako se HPV prenosi i oralno-genitalnim odnosom.

## [uredi] Kako se HPV manifestira?

Tipovi 16, 18, 31 i 33 dokazano uzrokuju maligne promjene na grliću maternice, zbog čega su i najopasniji. Ovi tipovi HPV-a uz maligne promjene mogu uzrokovati i izrasline, odnosno kondilome koji najčešće rastu u grozdovima, unutar rodnice i oko anusa.

Kod muškaraca se kondilomi najčešće manifestiraju na tijelu penisa, na prepuciju ili oko anusa. A mogu se pojaviti i u rektumu ili u ustima.

Ako trudnica ima kondilome postoji opasnost da HPV infekciju tijekom porođaja prenese djetetu.

## [uredi] Dijagnoza

Da bi se dokazalo postojanje HPV virusa potrebno je obaviti urološki i ginekološki pregled, kao i korištenje pregleda molekularne biologije (ukoliko je potrebno). Muškarcima se za dokazivanje HPV-a uzima bris mokraćne cijevi, dok se kod žena uzima bris vrata maternice (PAPA test) i kolposkopijom se promatra grlić maternice kako bi se uočile promjene.

Nalaz PAPA testa danas se označava kraticom CIN (cervikalna intraepitalna neoplazija), a postoje 3 stupnja, ovisno o jačini promjena u maternici.

- CIN1 predstavlja blagu displaziju
- CIN2 predstavlja srednju displaziju
- CIN3 tešku displaziju (karcinom)

## [uredi] Kako izliječiti HPV?

Ukoliko se maligne promjene rano uoče PAPA testom, terapija je mnogo blaža i bezbolnija - a mogućnosti razvoja raka grlića maternice su puno manje nego u slučaju kada se ove promjene detektiraju kasnije.

Kondilomi se mogu liječiti na razne načine:

- propisanim tekućim kemikalijama (Kondiloks, Imikvimod, Podofilin)
- krioterapijom (smrzavanje)
- elektrokoagulacijom (paljenje)
- ubrizgavanjem interferona u svaki kondilom (protein koji stvara imunost na virus)
- laserskim tretmanom
- kirurškim uklanjanjem

No unatoč svemu nabrojenom važno je uočiti da se HPV infekcija ne može u potpunosti izliječiti.

## [uredi] Prevencija

Kako se kod većine ljudi HPV uopće ne manifestira, nisu ni svjesni da ga imaju, a samim time ni da ga mogu prenositi. Stoga se preporuča uporaba prezervativa, posebice u slučaju čestog mjenjanja spolnih partnera.

HPV je skoro pa neizbježna i nevidljiva poslijedica spolne aktivnosti, a iz tog razloga većina zemlja preporuča djevojkama redovite ginekološke preglede (PAPA test) - kako bi se na vrijeme moglo detektirati eventualno postojanje HPV virusa, kao i drugih spolno prenosivih bolesti.

## [uredi] Vanjske poveznice

Više informacija možete saznati na dolje navedenim stranicama, ali prije svega - kontaktirajte svoga liječnika!

- Pliva zdravlje

Tekst je preuzet sa Obiteljskog foruma Mama-mami. Originalni članak možete pročitati ovdje.

Dobavljeno iz "http://hr.wikipedia.org../../../h/u/m/Humani_papiloma_virus.html"

Kategorija: Zarazne bolesti

##### Views

- Članak
- Razgovor
- Trenutna inačica

##### Traži

##### Drugi jezici

- English
- Español
- Français
- Русский
- Deutsch
- Português